《子安初制巾服履赠之》
明代·皇甫汸

何事平原服，翻同楚客衣。将从东洛隐，宁羡尚方归。

云卧轻偏适，山居懒不违。因声报王贡，情已昔年非。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。